laion/Wikipedia-Exotic huggingface dataset:
לואי פאבר (כומר)

לואי פאבר (בצרפתית: Louis Favre; ‏1910, בלוו (אנ')‏ – 16 ביולי 1944, סנו (צר')) היה כומר קתולי וחסיד אומות העולם מצרפת שנרצח על ידי הגרמנים. אביו של פאבר נהרג בשנת 1917, במלחמת העולם הראשונה. פאבר למד בבלוו, עיירת הולדתו, ולאחר מכן בז'ובנה (Juvénat) (צר'), בית ספר קתולי בכפר ויל-לה-גרן (אנ') שבמזרח צרפת, ליד אנמס (Annemasse) שבאזור הגבול עם שווייץ וכן בקהילת המיסיונרים של סן פרנסואה דה סאל (צר'). את לימודיו המשיך בפריבור. פאבר שירת בצבא הצרפתי בין אוקטובר 1932 לאוקטובר 1933 ושוחרר בדרגת רב-טוראי. הוא שב ללימודיו בפריבור ובשנת 1934 נשבע את שבועותיו הדתיות (אנ'). פאבר הוסמך לכמורה בשנת 1936 ושירת בקהילה בשווייץ (מוסד פלורימון - Institut Florimont - שליד ז'נבה) וכן בקהילות באזור מזרח צרפת, ליד הגבול עם שווייץ. הוא היה אוהד כדורגל ותיאטרון, כתב מחזות והעלה אותם עם תלמידיו הצעירים על במת התיאטרון שפעל בבית הספר בפלורימון. בשנת 1939 החל פאבר לעבוד בתור מורה בבית הספר בו למד כנער, ז'ובנה. בספטמבר 1939, עם פרוץ מלחמת העולם השנייה, שב פאבר והתגייס לצבא הצרפתי. באוגוסט 1940, לאחר פלישת גרמניה לצרפת וכניעת צרפת, שב פאבר לכפרו ויל-לה-גרן והמשיך להורות בבית הספר. בשנת 1941 שב לתקופה קצרה להורות במוסד פלורימון בשווייץ. באפריל 1942 שב פאבר לצרפת והיה חבר במספר תאי מחתרת נגד הגרמנים ונגד שלטונות משטר וישי ששיתפו עמם פעולה. הוא סיפק מידע מודיעיני לקבוצות מחתרת באזור וכן לאנשי מודיעין של בעלות הברית שהיו ממוקמים מעבר לגבול, בשווייץ. לאחר המעצרים ההמוניים של קיץ 1942 באזור הכבוש הבריח האב פאבר יהודים רבים מצרפת אל מעבר לגבול שווייץ, בשיתוף פעולה עם אנשי צוות נוספים בבית הספר, בהם האב ז'ילבר פרנו ורמון בוקאר (Raymond Boccard) שלימים הוכרו גם הם בתור חסידי אומות העולם. בין המבקשים להימלט היו גם חברי תנועת ההתנגדות הצרפתית, טייסי בעלות הברית שמטוסיהם הופלו וכן צעירים נוצרים רבים שביקשו לברוח משירות החובה של הצרפתים בגרמניה הנאצית (אנ'), אליו גויסו בכפייה למעלה מ-100,000 צעירים צרפתים בשנות מלחמת העולם השנייה. מאות פליטים עברו את הגבול באזור פעילותם של פאבר וחבריו, ובסיועם. בפברואר 1944 פשטו הגרמנים על בית הספר בו לימד האב פאבר, עצרו חלק מחברי הסגל החינוכי, חקרו אותם וסגרו את בית הספר. פאבר נמלט והסתתר, אך כששמע שחבריו נחקרים באלימות, הסגיר את עצמו כדי למנוע את המשך סבלם. רוב חבריו שוחררו אך פאבר נחקר באלימות ולאחר מספר חודשים במעצר, במספר בתי כלא, הוצא להורג בסנו (צר'), ליד ויל-לה-גרן, עם שבעה אסירים נוספים. הוא סירב להצעות של חבריו למחתרת להיות מוברח מבית הכלא, שכן חשש שהגרמנים ינקמו בחבריו שייוותרו בכלא. לאחר המלחמה הוענקו לפאבר, לאחר מותו, אות צלב המלחמה, מדליית ההתנגדות, אות לגיון הכבוד הצרפתי וצלב מלחמת העולם השנייה (צר'). בכניסה לבית הקברות באנמס קיימת אנדרטה לזכר פאבר ושלושה מחבריו למחתרת שנרצחו על ידי הגרמנים. כתביו של פאבר שמורים בארכיון בז'נבה. בשנת 1986 הוכר פאבר על ידי יד ושם בתור חסיד אומות העולם. פעילותו של פאבר להצלת יהודים, באתר יד ושם (באנגלית) Père Gilbert Pernoud (בצרפתית)
האסקי סולטאן

האסקי סולטאן (טורקית עות'מאנית: خاصکي سلطان) היה התואר הקיסרי ששימש את בת זוגו הראשית של הסולטאן העות'מאני. "האסקי סולטאן" פירושו "בת זוג ראשית" או "חביבה יחידה" של הסולטאן. בשנים מאוחרות יותר השתנתה משמעות הכותרת ל"בת זוג קיסרית". הורם סולטאן, בת זוגו הראשית ואשתו החוקית של סולימאן המפואר, הייתה המחזיקה הראשונה בתואר זה. התואר איבד את בלעדיותו תחת אבראהים הראשון, שהעניק אותו לשמונה בנות זוג בו-זמנית. התואר האסקי סולטאן היה שווה ערך לקיסרית, והיה בשימוש רק עד המאה ה-17. לאחר מכן, קאדין-אפנדי הפך לתואר הרם ביותר עבור בנות זוג קיסריות, אם כי תואר זה אינו דומיננטי כמו האסקי סולטאן. בתקופה המוקדמת של השימוש בהאסקי, תואר זה הוחזק על ידי בת זוגו הראשית של הסולטאן והיה בעל מעמד מיוחד, והיה גבוה מתארים ודרגות אחרות לפיהם נודעו בנות הזוג הבולטת של הסולטאנים (האטון וקאדין). להאסקי סולטאן היה מקום חשוב בארמון, בהיותה האישה השנייה בחוזקה ונהנתה מהמעמד הגבוה ביותר בהרמון הקיסרי אחרי הולידה סולטאן, ובדרך כלל היו לה חדרים קרובים לחדרי הסולטאן. מעמדו של התואר, שהיה בשימוש במשך מאה שנים, שיקף את כוחן הגדול של בנות הזוג הקיסריות, שהיו שפחות לשעבר, בחצר המלכות העות'מאנית, שהעלו את מעמדן לגבוה יותר מהנסיכות העות'מאניות, והפכו לשוות לבנות הזוג הקיסריות באירופה. כאשר תפקיד הולידה סולטאן היה פנוי, יכלה ההאסקי לתפוס את תפקידה של הולידה, לקבל גישה למשאבים כלכליים ניכרים, להיות ראש ההרמון הקיסרי, יועצת הסולטאן בעניינים פוליטיים, ואף להשפיע על מדיניות החוץ ועל הפוליטיקה הבינלאומית. מקרים אלה התרחשו בתקופות הורם סולטאן וקסם סולטאן. הורם, בת הזוג הקיסרית הראשונה שהפכה להאסקי סולטאן, קיבלה כמה פריבילגיות בתקופת כהונתה, במיוחד לאחר מותה של אמו של סולימאן, האפסה סולטאן, הולידה סולטאן הראשונה, בשנת 1534. הורם הורשתה להביא לעולם יותר מבן אחד, דבר שהיה הפרה מוחלטת של עקרון ההרמון האימפריאלי הישן של "אם פילגש אחת - בן אחד" שנועד למנוע גם את השפעת האם על הסולטאן וגם את הסכסוכים של האחים על כס המלוכה. בשנת 1533 או 1534 (התאריך המדויק אינו ידוע) התחתן סולימאן עם הורם בטקס רשמי מפואר, והפך את עצמו לסולטאן העות'מאני הראשון שהתחתן מאז אורהן הראשון (שלט 1326–1362), והפר את המנהג בן 200 השנים של הבית הקיסרי העות'מאני לפיו הסולטאנים לא היו צריכים להתחתן עם פילגשיהם. מאוחר יותר הורם הפכה לאמו של הנסיך הראשון שנשארה בחצר הסולטאן לכל אורך חייה. במסורת המשפחתית הקיסרית העות'מאנית, בת זוגו של הסולטאן הייתה אמורה להישאר בהרמון עד שבנה יתבגר (בסביבות 16 או 17), ולאחר מכן הוא יישלח מהבירה בליווי אמו כדי לשלוט במחוז רחוק. הורם הפכה לשותפתו של סולימאן לא רק במשק הבית, אלא גם בענייני מדינה. בזכות האינטליגנציה שלה היא שימשה כיועצת הראשית של סולימאן ונראה שהייתה לה השפעה על מדיניות החוץ והפוליטיקה הבינלאומית. כוחוה הגדול של הורם סימן את התחזקותן של בנות הזוג הקיסריות הראשיות תחת התואר האסקי. התואר היה גם בשימוש בתקופת שלטונו של אהמט הראשון. הקריירה של אהמט דמתה מאוד לזו של סולימאן. הוא בחר את בת זוגו השנייה, קסם, כהאסקי שלו. הקריירה של קסם הייתה דומה לזו של הורם מבחינה חשובה. כמו הורם, גם קסם הואשמה בכך שהיא פעלה לשמירה על כוחה ולא על הסולטאן או השושלת. לשתי הנשים הללו שסבלו מהשיפוט הקשה ביותר בהיסטוריה היו שני דברים משותפים: היעדרו של סולטאן איש צבא במהלך רוב הקריירה שלהן כהאסקי ומספר רב במיוחד של בנים. מה שנראה שזיכה אותן במוניטין הלא נעים שלהם היה כוחם להשפיע על גורל האימפריה על ידי העדפת אחד מבניהן על פני אחר. הורם סולטאן
זושה מאמט

זושה ראסל מאמט (באנגלית: Zosia Russell Mamet; נולדה ב-2 בפברואר 1988) היא שחקנית ומוזיקאית יהודייה-אמריקאית, אשר מוכרת בשל השתתפותה בסדרות הטלוויזיה "בנות", "טרה" ו"הדיילת". מאמט נולדה ברנדולף, ורמונט. היא בתם של התסריטאי והבמאי היהודי-אמריקאי דייוויד מאמט והשחקנית לינדזי קראוס. מאמט מגדירה עצמה כיהודייה (אביה יהודי ואמה בודהיסטית). לאחר סיום התיכון החליטה מאמט ללמוד משחק. אחותה-למחצה מנישואיו השניים של אביה היא השחקנית קלרה מאמט. בשנת 2010 שיחקה בדרמה הקומית "גרינברג" בכיכובם של בן סטילר וגרטה גרוויג. בשנת 2015 שיחקה בתפקיד הראשי בסרט "אחיות בדם" לצידה של ג'סיקה בייל. בשנת 2017 התארחה בסדרת הטלוויזיה "הכי גרועים שיש" של רשת FX Networks. בשנת 2019 שיחקה את דמותה של קלייר דאנקן במיני-סדרת הטלוויזיה "סיפורי סן פרנסיסקו", שעלתה בנטפליקס ומבוססת על סדרת הספרים מאת ארמיסטד מופין. החל משנת 2020 היא משחקת בסדרה "הדיילת" לצד קיילי קווקו. באוקטובר 2016 נישאה מאמט לשחקן אוון ג'וניגקייט, לאחר שלוש שנות זוגיות. באוקטובר 2023, מאמט, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות מתקפת הפתע על ישראל. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס. אתר האינטרנט הרשמי של זושה מאמט (באנגלית) זושה מאמט, ברשת החברתית פייסבוק זושה מאמט, ברשת החברתית אקס (טוויטר) זושה מאמט, ברשת החברתית אינסטגרם זושה מאמט, במסד הנתונים הקולנועיים IMDb (באנגלית) זושה מאמט, באתר AllMovie (באנגלית) זושה מאמט, במסד הנתונים הקולנועיים KinoPoisk (ברוסית) זושה מאמט, באתר MusicBrainz (באנגלית) אמיר קמינר, "מספר הפעמים שנדחיתי באודישנים הוא לא ייאמן", באתר "ידיעות אחרונות", 16 בדצמבר 2018 Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)
קיפר אונד ויפר

קיפר אונד ויפר (בגרמנית: Kipper- und Wipperzeit, מילולית: "עידן הבוררים ומטי המאזניים") הוא שמו של המשבר הכלכלי שאירע במהלך מלחמת שלושים השנים, המשבר החל לערך בשנת 1621. לאור החוסר במערכת מיסוי אפקטיבית, ערי המדינה של האימפריה הרומית הקדושה החלו בביזוי(אנ') המטבעות על מנת להעלות את תפוקת המטבעות והכנסות המדינה עבור המלחמה. ביזוי המטבעות התבצע באמצעות הפחתת כמות המתכות היקרות זהב או כסף, והוספת מתכות זולות יותר כמו עופרת או נחושת. לרוב ערי המדינה היו מבצעות את הביזוי על מטבעות ערי מדינה שכנות ומבזבזות אותן במדינות אחרות, וזאת על מנת שלא לפגוע בערך מטבעות המדינה שלהן. השיטה עבדה לזמן מה, אך לאחר שהציבור הרחב התוודע לשיטה החלו גלי מחאה וסירובים לעבוד תמורת כסף בזוי, אלא רק תמורת כסף אמיתי. לאור המחאות גם המדינות החלו לעשות שימוש במטבעות הבזויות למטרות מיסים ואגרות מכס. לאור הבעיות שהשימוש במטבע הבזוי הוביל אליהן, הפסיקו לעשות שימוש בכסף הבזוי בשנת 1623, אך הנזק כבר נגרם וגרם למשבר כלכלי בכל ערי המדינה. אינפלציה מדיה וקבצים בנושא קיפר אונד ויפר בוויקישיתוף (The German economic crisis of 1618 to 1623 (the Kipper and Wipper period(הקישור אינו פעיל) באתר הדויטשה בונדסבנק. נגזר מהסוכנים שמונו לשקול את המטבעות (כלומר, להטות - Wippen - את המאזניים) ולברור (Kippen בגרמנית תחתית) מתוכם את אלה שטרם בוזו ולכן שקלו יותר. אלו הותכו ושימשו לייצור מטבעות מבוזים נוספים שהושבו למחזור. Mike Dash, “Kipper und Wipper”: Rogue Traders, Rogue Princes, Rogue Bishops and the German Financial Meltdown of 1621-23, ‏MARCH 29, 2012
נשק מאולתר

נשק מאולתר הוא כלי נשק שאינו מיוצר בייצור תעשייתי לשימושם של כוחות סדירים, אלא מיוצר באופן חובבני, ומשמש בפעולת טרור, בהתקוממות עממית ובמעשי פשע. כנשק מאולתר משמשים לעיתים כלים שנוצרו בייצור תעשייתי, אך לא נועדו מלכתחילה לשמש ככלי נשק, כגון סכינים וחרמשים. לעיתים גם צבא סדיר דל אמצעים משתמש בנשק מאולתר. דוגמאות לנשק מאולתר: מטעני חבלה: בקבוק תבערה, מטען צינור, מטען גחון, חגורת נפץ, חומר נפץ לא תקני. כלי ירייה: אקדח מאולתר, רובה מאולתר, תת-מקלע מאולתר, מרגמה מאולתרת. אבנים, סלעים ולבנים להשלכה על היריב, ישירות או בעזרת אמצעי פשוט כגון קלע. כלי רכב הופך לנשק מאולתר כאשר הוא משמש לפיגוע דריסה. בקבוק זכוכית שבור משמש כנשק מאולתר בקטטות. כיוון שאמצעים שנמצאים בשימוש יומיומי עלולים להפוך לנשק מאולתר בידי מחבל, ננקטים אמצעים למניעת שימוש לא נאות באמצעים אלה. שימוש בסכין מטבח להכנת מזון הוא מעשה תקין, אך כאשר סכין זה מוסתר בכליו של אדם באזור עימות, הוא הופך לחשוד כמי שמתכנן פיגוע דקירה. אמצעי בטיחות קפדניים שננקטו בנמלי תעופה בעקבות פיגועי 11 בספטמבר כוללים הגבלה על הכנסה למטוס של אמצעים תמימים שונים, מחשש שאלה יהפכו לנשק מאולתר. מדיה וקבצים בנושא נשק מאולתר בוויקישיתוף גם ממסור אפשר לבנות רובה: כלי נשק מאולתרים מכל העולם, באתר פז"ם, 21 באוגוסט 2013 יניב קובוביץ, עמוס הראל, תת-מקלע "קרלו", הנשק ששב"כ התעלם ממנו, מחמם את האינתיפאדה, באתר הארץ, 12 במרץ 2016
קולובים

קולובים (שם מדעי: Colobinae) הם תת-משפחה של קופים במשפחת קופים בעלי זנב החיים ביערות גשם באפריקה ובדרום-מזרח אסיה. כל המינים במשפחה זו הם אוכלי כל הניזונים בעיקר מעלים, מלבד הגנונים הנוטים יותר לאכול בשר והם בעלי לסתות מוארכות יותר. קולובים הם פרימטים בגודל "בינוני" בעלי זנבות ארוכים וצבעים מגוונים. הצבעים של כמעט כל החיות הצעירות שונים מאלו של המבוגרים. רוב המינים חיים על עצים אך חלקם חיים יותר על הקרקע. הם חיים בבתי גידול מגוונים ואקלימים שונים כגון יערות גשם, מנגרובים, יערות הרריים וסוונות אך הם לא חיים במקומות יבשים וצחיחים כמו מדבריות. הם חיים בקבוצות אך במבנים חברתיים שונים. עיקר תזונתם היא עלים אך לפעמים יאכלו גם פרחים, פירות וחרקים מזדמנים. כדי לסייע בעיכול של העלים הקשים קיבתם מורכבת ממספר חדרים, ההופכת אותם ל"מעלי הגירה" היחידים בקרב הפרימטים. הריון אורך כשישה עד שבעה חודשים. צעירים נגמלים סביבות גיל שנה ומגיעים לבגרות בגילי 3 עד 6. תוחלת חייהם היא כ-20 שנה. קולובוס (Colobus) קולובוס אדום (Piliocolobus) סוג ומין יחיד קולובוס ירוק (Procolobus verus) לוטונג (Trachypithecus) לנגור (Presbytis) לנגור אפור (Semnopithecus) דוק (Pygathrix) חרומף (Rhinopithecus) סוג ומין יחיד קוף חוטם (Nasalis larvatus) סוג ומין יחיד לנגור זנב-חזיר (Simias concolor) מסופיתקוס (Mesopithecus) - נכחד קולובוס אדום זנזיברי קולובוס גרזה קוף חוטם לוטונג ג'אווה מדיה וקבצים בנושא קולובים בוויקישיתוף קולובים, באתר ITIS (באנגלית) קולובים, באתר NCBI (באנגלית) קולובים, באתר Animal Diversity Web (באנגלית) קולובים, באתר האנציקלופדיה של החיים (באנגלית)
נקאר

נֶקַאר (בגרמנית: Neckar) הוא נהר הזורם בגרמניה. הנקאר זורם רובו במדינת באדן-וירטמברג שבדרום גרמניה; חלק קצר ממנו זורם בהסה. מקור הנהר ביער השחור, לא רחוק מהגבול עם שווייץ, בגובה 706 מטרים מעל לפני הים. הנהר זורם לאורך 367 ק"מ, ונשפך אל נהר הריין בתחומי העיר מאנהיים, בגובה 95 מטרים מעל פני הים. זהו אחד מיובליו הארוכים של הריין. הנהר חולף על פני טובינגן וערים קטנות אחרות. בפולכינגן הוא משתנה למסלול צפון-מערבי וזורם בשטוטגרט. ככל שהנהר ממשיך צפונה, עמקו הציורי נעשה רחב ועמוק יותר, עובר בין גבעות עטופות כרמים, על יד טירות פיאודליות. בהמשך הוא זורם על יד היילברון לאברבך, שם הוא עובר למסלול מערבי מפותל, חוצה את הגבעות המיוערות של דרום אודנוולד. בפיתול ליד Neckarsteinach ו- Neckargemünd, הוא עובר למרגלות פסגת Königstuhl (566 מטרים מעל פני הים), חולף על פני היידלברג ונכנס לריין מימין למנהיים. באזור היידלברג יוצר הנהר עמק ירוק ורומנטי המהווה אתר תיירות חשוב. נהר נקאר בהיידלברג מדיה וקבצים בנושא נקאר בוויקישיתוף נקאר, באתר אנציקלופדיה בריטניקה (באנגלית) עשרות תמונות של גשרים החוצים את הנקאר Editors of Encyclopaedia Britannica, Neckar River, Germany, ENCYCLOPAEDIA BRITANNICA
הכי ישראלי

הכי ישראלי הוא אלבומה החמישי של להקת הרגאיי הישראלית התקווה 6. האלבום יצא לאור ב-14 בינואר 2015. את כל השירים באלבום כתב והלחין עמרי גליקמן, סולן הלהקה (מלבד השיר "שימי לי עוד רום" אותו הלחין אלבורוזי). האלבום הכי ישראלי באתר אפל מיוזיק ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
סוג (נהר)

סוג (באיסלנדית: Sog) הוא נהר בדרום-מערב איסלנד. אורכו 20 קילומטרים וספיקתו הממוצעת היא 110 מ"ק לשנייה. המוצא של סוג נמצא בקצה הדרום-מזרחי של האגם הטבעי הגדול ביותר באיסלנד — ת'ינגוואטלאוואטן (Þingvallavatn). גובהו מוצא הנהר מעל פני הים הוא 80 מטרים. משם, הוא זורם דרומה, וכעבור כשני קילומטרים יוצר את האגם אולפיוטסוואטן (Úlfljótsvatn). סמוך לכניסתו של הנהר אל האגם, נמצאת תחנת הכוח ההידרואלקטרית סטיינגרימסטיוד (Steingrímsstöð), שההספק שלו הוא 27 מגה-ואט. ביציאה של הנהר מאותו אגם, ישנה תחנת כוח נוספת — ליוסאפוסטיוד (Ljósafossstöð), בעלת ההספק של 15 מגה-ואט. קילומטרים ספורים דרומה, ניצבת תחנת כוח שלישית — איראפוסטיוד (Írafossstöð), שהספקו 48 מגה-ואט. במורד הזרם דרומה יותר, סמוך לעיירה סלפוס, סוג מתמזג עם הנהר קוויטאו. מהתמזגות זו נוצר הנהר יולפוסאו, שזורם 33 קילומטרים עד שפיכתו אל האוקיינוס האטלנטי. הנהר סוג עשיר בדגי סאלוולינוס (Salvelinus) ממשפחת סלמוניים ובאלתית אטלנטית. בנוסף, מצויים בו גם דגי טרוטה חומים. מדיה וקבצים בנושא סוג בוויקישיתוף
פארוק שאמי

פארוק שאמי (באנגלית: Farouk Shami) (נולד ב-15 בדצמבר 1942) הוא איש עסקים אמריקאי ממוצא פלסטיני אשר היגר לארצות הברית בשנת 1965 והקים את "פארוק סיסטמס" לטיפולי שיער ושירותי ספא. שאמי נולד בכפר בית עור א-תחתא שליד רמאללה ולמד בית הספר של הקווייקרים ברמאללה. בשנת 2009 היה מועמד בבחירות למושל טקסס מטעם המפלגה הדמוקרטית, אך הפסיד בבחירות מוקדמות לביל וייט, ראש העיר של יוסטון. פארוק סיסטמס הממוקמת ביוסטון מעסיקה כ-3,000 עובדים ומשווקת מוצרים לכ-106 מדינות. קורות חיים Elizabeth MacBride, How A Palestinian Immigrant Arrived With $71 In His Pocket And Built A $1B Hair Care Empire, Forbes, ‏1 באוקטובר 2015 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
איאן מקניס

איאן מקניס (באנגלית: Ian McNeice; נולד ב-2 באוקטובר 1950) הוא שחקן אנגלי. הוא זכה להכרה כששיחק ב-1985 במיני-סדרה "Edge of Darkness" בתפקיד הסוכן הרקורט, ומהופעתו בסרטים כמו "האיש שעלה על גבעה וירד הר", "אייס ונטורה: בלש פראי" ובמיני-סדרה "חולית". בסדרה הדרמה קומית "דוק מרטין" גילם את ברט לארג', ובדרמה ההיסטורית "רומא" שיחק בתפקיד הכרוז. מקניס נולד בבייסינגסטוק שבמחוז המפשייר. הוא התחיל ללמוד משחק בבית הספר טאונטון שבסאמרסט, ואחר כך למד באקדמיה למוזיקה ולאמנויות הדרמה של לונדון (LAMDA) ושנתיים בסליסברי פלייהאוס. בשנים שאחר כך שיחק בתיאטרון בין השאר הופיע במשך ארבע שנים עם הלהקה השייקספירית המלכותית, והשתתף במחזה "חייו והרפתקאותיו של ניקולס ניקלבי", עיבוד לרומן "באותו שם", בתיאטראות ברודוויי. פריצת הדרך של מקניס בטלוויזיה הייתה בסדרה זוכת הפרסים "Edge of Darkness" בתפקיד הרקורט. הוא שיחק בתפקיד סו שף אלכוהוליסט בשם גוסטב לה-רוש בסדרה הקומית "שף!", ובשנת 2000 הופיע במיני-סדרה "חולית" על פי ספרו של פרנק הרברט בתפקיד הברון ולדימיר הארקונן. ב-2003 שב וגילם את אותה דמות בסדרת ההמשך "ילדי חולית". עוד בטלוויזיה השתתף בכל שבע העונות של הסדרה "דוק מרטין" בתפקיד ברט לארג'. הוא שיחק בתפקיד אורח בפרק בסדרה "לואיס". בסדרת הדרמה "רומא" בהפקת HBO‏/BBC גילם מקניס את הכרוז. בקולנוע הופיע מקניס בסרטים כמו "רחוב צ'רינג קרוס 84", "Day of the Dead", "הבריחה מאבסולום", "ממעמקי הגיהנום" ו"האיש שעלה על גבעה וירד הר". פריצת הדרך שלו באמריקה הייתה ב-1995 כששיחק בסרט "אייס ונטורה: בלש פראי". ב-2001 גילם את דמות הנאצי גרהרד קלופפר בסרט הטלוויזיה "הפתרון הסופי" בהפקת BBC/HBO. ב-2004 השתתף בסרט "מסביב לעולם בשמונים יום", וב-2005 שיחק במותחן העל-טבעי "רעש לבן". עוד שיחק בתפקיד פוטיפר בסרט "יוסף וכתונת הפסים המשגעת". מקניס דיבב בקולו הייחודי דמויות כמו הווגון קוואלץ, מנהל הווגונים, בעיבוד הקולנועי לספרו של דאגלס אדמס "מדריך הטרמפיסט לגלקסיה". ב-2007 הופיע בפעם הראשונה בסדרת המדע בדיוני "דוקטור הו" בתסכיתי רדיו ב-BBC בפרק "Immortal Beloved" בו גילם את הנבל זאוס. בסרט "מבצע ואלקירי" בתפקיד הגנרל הגרמני יואכים פון קורצפלייש שסירב לשתף פעולה עם הקושרים נגד היטלר. מקניס לוהק לתפקיד איליריו מופאטיס בפיילוט של HBO לסדרה "משחקי הכס", אבל בגלל בעיה בלוחות זמנים התפקיד הועבר לרוג'ר אלאם. ב-2010 וב-2011 גילם מקניס את דמותו של וינסטון צ'רצ'יל בארבעה פרקים של הסדרה "דוקטור הו". לפני כן גילם את צ'רצ'יל בהפקה של המחזה "Never So Good" מאת הווארד ברנטון (אנ'), וב-2012 הופיע שוב באותו תפקיד בגרסה הבימתית של "נאום המלך". בשנת 2023 שיחק בסרט הדרמה הביוגרפי "נפוליאון" בבימויו של רידלי סקוט, ומגולל את עלייתו לשלטון של נפוליאון בונפרטה.   איאן מקניס, ברשת החברתית אקס (טוויטר) איאן מקניס, במסד הנתונים הקולנועיים IMDb (באנגלית) איאן מקניס, באתר AllMovie (באנגלית) איאן מקניס, במסד הנתונים הקולנועיים KinoPoisk (ברוסית) איאן מקניס, באתר MusicBrainz (באנגלית) "Illyrio recast". Winter-Is-Coming.net. 2010-09-16. נבדק ב-2011-10-29. Ian McNeice on his role as Churchill in Doctor Who "The King's Speech play has its world premiere". BBC News. 3 בפברואר 2012. נבדק ב-3 בפברואר 2012. {{cite news}}: (עזרה) עירית לינור, הפיתויים האסורים של ואלמונט, חדשות, 7 באוקטובר 1991 חגי לוי, שלט-קרוב - אינטרנציונל - באיחור קל של פחות משנה, מגיעה למסכים הפקת הענק "סביב העולם בשמונים יום", חדשות, 25 בינואר 1990
שוסטר ושוסטר

שוסטר ושוסטר היא תוכנית טלוויזיה קומית-לימודית שמשודרת בכאן חינוכית, ובעבר בטלוויזיה החינוכית. בתוכנית מסופר על שני סוכנים חשאיים ששמות המשפחה שלהם זהים - שוסטר. הסדרה נוצרה על ידי ירון ארזי ובוימה על ידי אורן שקדי. שוסטר ושוסטר עובדים בסוכנות שמטרתה לפענח את כל הקשרים הרעיוניים בין פריטים שונים בעולם. אם השניים לא יצליחו לפצח את הקשרים שניתנים להם מדי יום לפתירה, קיים חשש שגבריאלה בושמיץ תביא לסגירת הסוכנות בה הם עובדים ובכך תשלים את משימתה לכבוש את העולם כשלא יהיה מי שיעצור אותה. על מנת ללמוד על הפריטים המדוברים ולמצוא את הקשרים ביניהם מבקרים שוסטר ושוסטר במוסדות שונים בישראל ונפגשים עם אישים המומחים בתחומם. הסדרה שודרה בכאן חינוכית וזמינה לצפייה בערוץ היוטיוב של "כאן חינוכית", כמו גם ב-yesVOD kids, סלקום tv, פרטנר tv וב-HOT VOD Young. ב-29 באוקטובר 2019 פורסם כי כאן חינוכית תפיק עונה חדשה ורביעית לסדרה, בה המגישה לוסי איוב תגלם את אחותו של "הסוכן שוסטר", אולם בהמשך ביטלה את השתתפותה. ביוני 2020 פורסם כי השחקנית גאיה גור אריה לוהקה לסדרה. העונה הרביעית עלתה באמצע מאי 2021. הסוכנת אלי שוסטר (שירה נאור) (עונות 1-3) - חרוצה, פותרת בדרך כלל את הקשרים, שוסטר הבן היה מאוהב בה. עברה לעבוד בסוכנות לפתירת תשבצי היגיון. הסוכן אלי שוסטר (מיכאל הנגבי) - עצלן, מקנא בפודי חלפון, היה מאוהב בשוסטר הבת, חגג בר מצווה באחד הפרקים, אחיה של אלה שוסטר, חובב סריגה. למד עם פודי בתיכון והקים אתו צמד מוזיקלי בשם "שום שמיר", אשר התפרק בגלל אלה שוסטר. מעריץ את נתן דטנר ועל שמו קרא למכונית שלו "נתן". הסוכנת אלה שוסטר (גאיה גור אריה) (עונה 4 ואילך) - אחותו של הסוכן שוסטר. התקבלה להיות הסוכנת המחליפה של שוסטר. לפני תפקידה הנוכחי, עבדה כליצנית בימי הולדת של כלבים. הפכה בהמשך לסוכנת בכירה. גבריאלה בושמיץ (לירית בלבן) - הדמות הרעה בסדרה, רוצה להרוס את הסוכנות כדי לשלוט בעולם. מעריצה את שלמה ארצי. למדה באוניברסיטה ספרות רוסית והלשנה. קיבלה תואר של "פרופ' אמריטוס". הייתה בעברה מרקידה בקריות. פודי חלפון (עמי אנידג'ר) (עונה 2 ואילך) - גאוותן, אוהב להשוויץ, שוסטר הבן מקנא בו. למד עם שוסטר הבן בתיכון והקים אתו צמד מוזיקלי בשם "שום שמיר", שהתפרק בגלל אלה. היה לו בעברו שפם. הפך בסוף העונה הרביעית לסגנו של גיורא. גיורא חד-קרן - בעל הסוכנות שבו עובדים שני השוסטרים ופודי. היה תלמידה של בושמיץ לריקודי עם. "שוסטר ושוסטר", במסד הנתונים הקולנועיים IMDb (באנגלית) "שוסטר ושוסטר", במיזם "אישים" לתיעוד היצירה הישראלית שוסטר ושוסטר, באתר כאן חינוכית שוסטר ושוסטר עם שירה נאור ומיכאל הנגבי, באתר כאן חינוכית רן בוקר, מהאירוויזיון - לסדרת ילדים ב"חינוכית": התפקיד החדש של לוסי איוב, באתר ynet, 29 באוקטובר 2019 משה אבוטבול, ערוץ חדש ו-20 סדרות: המהפך של כאן חינוכית על המסך, אתר פרוגי, 1 בדצמבר 2020
מהירות לוע

מהירות לוע היא המהירות שבה נורה קליע מתוך הקנה של כלי הנשק. למהירות הלוע יש השפעה גדולה על דיוק הקליע, ולכן בתותחים בעלי קוטר גדול, המשתמשים בתחמושת שאינה אחודה, משתמשים לעיתים במד מהירות לוע. מהירות הלוע נמדדת במטר הראשון מיציאת הקליע. מהירות הלוע משפיעה גם על הקשת הבליסטית - ככל שמהירות הלוע גדולה יותר הקשת הבליסטית שטוחה יותר. על מהירות הלוע משפיעים מספר גורמים: אורך הקנה החיכוך שנוצר בין הקנה לקליע מסת הקליע מבנה אבק השרפה, אופן בעירתו ומהירות הבעירה, וכן כמות המטען תותח M61A1 בקוטר 20 מ"מ, בתחמושת מהסדרה M50 שבה פגז אופייני שוקל 100 גרם, נורה במהירות לוע של 1,035 מטר לשנייה. רובה סער M16 יורה קליע בקוטר 5.56 מ"מ במהירות לוע של 884 מטר בשנייה עד 975 מטר בשנייה. במטוס קרב-הפצצה מסוג פיאט CR.25 ממוקמים 3 מקלעים מסוג "Breda-SAFAT" (אנ') קליבר 12.7 מ"מ קצב אש: 574 כדורים לדקה במהירות לוע 765 מטר לשנייה, מסונכרן עם המדחף (2 מקלעים ממוקמים בקדמת המטוס ו-1 מקלע ממוקם מאחור) ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
כנס כיסופים

כנס כיסופים (The Jerusalem Conference for Jewish Writers and Poets - Kisufim) הוא פסטיבל בין-לאומי לסופרים ומשוררים יהודים המתקיים במשכנות שאננים, מכון ון ליר בירושלים ובבית אבי חי בירושלים במתכונת דו-שנתית מאז שנת 2007, ביוזמתה ובניהולה של המשוררת חוה פנחס-כהן. בכל שנה מתרכז הכנס בנושא-על אחר, כשמטרתו היא לחבר בין סופרים יהודים הכותבים בחו"ל, ישראלים הכותבים בשפות זרות וישראלים הכותבים בעברית. בוועדת ההיגוי האמנותית חברים בין היתר מירון ח. איזקסון, פרופ' מנחם לורברבוים, פרופ' חביבה פדיה, עמיחי חסון, פרופ' מייקל קרמר, ד"ר דיתי רונן ופרופ' רומן כצמן. לקראת הכנס מתפרסם ספר הכנס הכולל סיפורים קצרים, מאמרים ושירים של משתתפי פסטיבל בשפת המקור של הכותב ובתרגום לעברית. בנוסף במהלך הכנס מחולק פרס מתנאל לסופר ומשורר מבטיח, האחד ישראלי הכותב עברית והשני סופר או משורר יהודי הכותב באחת השפות הזרות. בין המשתתפים בכנס: רוברט פינסקי (ארצות הברית), ברנאר-אנרי לוי (צרפת), לודמילה אוליצקיה (רוסיה), ז'אק אטלי (צרפת), דוד אלבחרי (סרביה-קנדה), סינתיה אוזיק (ארצות הברית), דלפין הורווילר (צרפת) ונתן אנגלנדר (ארצות הברית). אתר כנס כיסופים בשבוע הבא: כנס כיסופים לסופרים ומשוררים יהודים ייערך במשכנות שאננים, ישראל היום, 18 בנובמבר 2015 בקרוב: כנס סופרים יהודים במשכנות שאננים, באתר ynet, 30 בנובמבר 2009
עונת 2002/2003 בליגה הלאומית

עונת 2002/2003 בליגה הלאומית הייתה העונה הרביעית של הליגה הלאומית כליגה השנייה בחשיבותה בכדורגל בישראל. הליגה החלה ב-13 בספטמבר 2002 והסתיימה ב-31 במאי 2003. הליגה כללה 12 קבוצות. העונה הסתיימה בהעפלתן של מכבי אחי נצרת ובני סכנין לליגת העל, וכן בנשירתן של מכבי כפר כנא ובית"ר באר שבע לליגה השלישית. קבוצת הפועל רמת גן זכתה בגביע המדינה מה שהקנה לה כרטיס לגביע אופ"א. היא הייתה הקבוצה הראשונה בישראל שזוכה בגביע המדינה בזמן שהיא משחקת בליגת המשנה בישראל. שי אהרון מהפועל ירושלים היה מלך השערים של העונה עם 17 כיבושים. תוך הורדת שלוש נקודות על חוזים כפולים עם הספורטאים זכתה בגביע המדינה תוך הורדת שתי נקודות תוך הורדת נקודה על חוזים כפולים עם הספורטיאם טבלת התחרות נתוני העונה
עונת 2003/2004 בליגה הלאומית

עונת 2003/2004 בליגה הלאומית הייתה העונה החמישית של הליגה הלאומית כליגה השנייה בחשיבותה בכדורגל בישראל. הליגה החלה ב-12 בספטמבר 2003 והסתיימה ב-22 במאי 2004. על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 12 קבוצות. העונה הסתיימה בניצחון של הפועל חיפה שעלתה לעונת 2004/2005 לליגת העל לצד הפועל נצרת עילית. הפועל רמת גן שרק בעונה הקודמת זכתה בגביע המדינה ירדה לליגה השלישית בסיום העונה. בנוסף לכך לליגה השלישית ירדה מכבי קריית גת בעקבות בעיות תקציביות. ג'ף טוטואנה מהפועל חיפה היה מלך השערים של העונה עם 16 כיבושים. תוך הורדת נקודה בגלל בעיות כלכליות-תקציביות טבלת התחרות נתוני העונה